चूंकि कोई गवाह या सबूत नहीं, मगर महिला (युवती) कर्मचारियों का शोषण होता है ये बात जमानेभर के लोग जानते हैं। फिर पीड़ित महिला अपना दर्द किससे बयान करे? घर में करे तो घर टूटने का डर, बाहर करे तो जगहंसाई और समाज द्वारा 'चालू केटेगरी' का बना देने का डर। अपना परिवार पाले या अपने शोषण के खिलाफ आवाज उठाए। अपने ऊपर हो रहे अत्याचार के खिलाफ ये साधारण मिडिल क्लास की महिला कर्मचारी भी आगे नहीं आएंगी। शोषण सहन करेंगी, मगर झंडा उठाने नहीं उठेंगी, क्योंकि जमाना दोमुंहा है। जगहंसाई पहले की जाती है।